Zemerda

Zemerda () – miestas vidurio Vokietijoje, Tiuringijoje, į šiaurę nuo Erfurto, prie Unstruto upės (Zalės intakas). Savivaldybės centras. 20,7 tūkst. gyventojų. Veikia Fujitsu Siemens Computers gamykla.

 Istorija 

Zemerdos apylinkėse rasti 4000 m. senumo kapinynai. Rašytiniuose šaltiniuose minima nuo 876 m. Kada tapo miestu tiksliai nežinoma, bet 1395 m. minima, kad Zemerda turėjo sieną su 6 bokštais. Trisdešimtmečio karo metu miestas atsidūrė karo sūkuryje, buvo smarkiai nuniokotas. 1840 m. mieste pradėjo veikti ginklų gamykla. 1944 m. Zemerdoje įkurtas Biuchenvaldo koncentracijos stovyklos padalinys.

 Miestų partnerystė 
Miestai, su kuriais Zemerda yra užmezgusi partnerystės ryšius:
  Kėdainiai
  Bėblingenas

Kategorija:Tiuringijos miestai